**JIM RICHARDS**

**SID:** Vendégem megtanít arra, hogyan aktiváljuk az összes ígéretét Isten Igéjének. Meg tudod tenni és meg is kell ezt tenned saját magadért!

**SID:** Helló, Sid Roth vagyok. Üdvözöllek világomban, ahol a természetfölötti a természetes! Annyira vártam már, ezt a bizonyos interjút, mivel meggyőződésem, hogy ez az a hiányzó láncszem, ami eddig meggátolt abban, hogy Istennek minden egyes természetfölötti ígéretében járj! Én pedig akarom, hogy normális légy! Vendégem, Jim Richards, 35 éven át tanulmányozta a Bibliát és különösen a gyógyulásról, egészségről szóló részeket. Doktori diplomát is szerzett és kifejlesztett az imádkozásnak egy olyan módját, mellyel annyira szabaddá válhatsz, hogy teljes szívedből hinni tudsz Istenben, hiszen ennek a hitnek a hiánya az akadályozója annak, hogy sok imád nem kerül megválaszolásra. Méghozzá azért, mert nem teljes szívedből hiszel Istenben. Van valami, ami ezt a hitet meggátolja, úgymond. Jim Richards segítségével pedig épp ezektől az akadályoktól fogsz megszabadulni! Jim, ahogy rád nézek, nehéz elhinni, hogy milyen háttérből jöttél. Apád nagyon erőszakos volt. A nevelőapád is azzá vált és remélem nem sértelek meg azzal, ha nyíltan kimondom, de emelett volt egy őrült nagymamád és velük kellett együtt élned. Hogy élted túl ezt egyáltalán? Mondd el mi volt a legdurvább, ami történt veled.

***JIM:*** *Apám részéről a legdurvább az volt, amikor részegen bennünket, saját gyermekeit élve fel akart gyújtani és elégetni. Nevelő apám részéről az volt, amikor betört a szobámba és belém vágott egy nagy kést, hogy azzal öljön meg, de szerencsére éppen hogy csak, de sikerült elmenekülnöm és életben maradtam.*

**SID:** Biztosan tudod, ha nem Isten mentett volna meg, akkor ma nem ülnél itt.

***JIM:*** *Az biztos! Sőt, ha nem alkalmaztam volna azokat az alapelveket, melyeket mindjárt meg fogok osztani, még ma is meg lennék keseredve, telve haraggal, bosszúvággyal és mindenféle komplikációkkal az életemben. De úgy vagyok itt, hogy mindezektől teljesen szabad vagyok annak segítségével, hogy alkalmaztam ezeket az alapelveket.*

**SID:** Oké. Bekerültél egy zenekarba, ahol a dobos az unokatestvéred volt, aki mellesleg drogkereskedő volt. De elmesél neked egy elképesztő sztorit.

***JIM:*** *Igen, igazából ki volt akadva, mert elveszítette Atlantában azt, aki a drogot árulta neki, mivel megtért.*

**SID:** El is hiszem, hogy akkor abbahagyta ezt a pályafutását.

***JIM:*** *Épp egy parti volt, amikor ezt elmesélte úgy, hogy ő dühöngött és átkozódott, azt mondta: „Erni vallásos lett és másról se beszél, csak arról a Jézusról” De akárhogy is átkozódott és dühöngött, számomra az volt az első alkalom, hogy hallottam az Evangéliumról. Azt megelőzően voltam már templomba, bekopogtam templom irodák ajtaján úgy, hogy hullott ki a hajam, tehát megtépázva, mezítláb, félmeztelenül, kipirosodott szemekkel, teljesen úgy néztem ki, mint egy őrült és ez teljesen elrémisztette őket, amit meg is értek.*

**SID:** Az őrült nagymamádra hasonlítottál?

***JIM:*** *Így van. Bementem és azt mondtam: „Figyeljenek! A nevem Jim Richards, drog kereskedő és zenész vagyok és haldoklom. Meg kell találnom Istent.” És soha senki nem mondta el, hogy kell megtérni. Én mondogattam, hogy a pokolra fogok jutni, ők pedig: á, senki nem fog oda jutni, ne aggódjon...*

**SID:** Szóval a zenész rokonod, ki van akadva a drogkereskedő megtérése miatt, elmeséli hogyan lett keresztény miközben gúnyolta az egészet, mégis épp a számodra elegendő információt eljuttatja ezáltal hozzád.

***JIM:*** *Igen, tudod azt mondta, hogy ez az Ernie azt mondta neki, ha nem vagy Istenért, akkor ellene vagy… Azt gondoltam ahogy kiszálltam abból az autóból: azta, akkor nincs aranyközépút, ha nem vagyok Istennel és Istenért, akkor Isten ellen vagyok, anélkül, hogy ezt tudtam volna? Hadd mondjam el, életemben először imádkoztam ekkor. 21 éves voltam és születésemtől fogva vese elégtelenségben szenvedtem. 14 éves koromban elmenekültem otthonról, azonnal drogozni kezdtem, egész testemben fájdalmat éreztem csupán, hullott ki a hajam, minden reggel arra ébredtem, hogy a párnám csupa vér volt, ami az orromból jött. Epilepsziás rohamaim voltak és még sorolhatnám, szinte minden betegségem megvolt, ami csak lehetett.*

**SIM:** Az ütésektől, verésektől voltak ezek?

***JIM:*** *Az ütésektől és a kábítószerektől. Többször úgy túladagoltam magam, hogy majdnem meghaltam. De ekkor csak úgy imádkoztam, azt sem tudtam mit mondjak, szóval azt mondtam: „Oké Isten, nem értem ezt az egészet, de valami olyasmi, ami Jézussal kapcsolatos, hogy ő meghalt értem, nem tudom ez mit jelent, de kössünk alkut: ha elfogadsz engem így, akkor neked adom az életem. De van két feltételem! Az első, hogy: „Nem fogom egy embernek sem csak úgy elhinni amit mond rólad, hogy igaz, hacsak nem látom saját magam a Bibliában, szóval kéne egy Biblia.” Ezt azért mondtam, mert azelőtt már sok butaságot hallottam Istenről… A másik: „én nem fogok gyülekezetesdit játszani, ez vagy a valós dolog, vagy akkor inkább hagyjuk, mert én nem akarok játszadozni.” Ekkor kijelentést kaptam Isten szeretetéről. Annyit tudok, hogy beléptem valamibe, ami úgy tűnt, mint az örökkévalóság. Isten szeretetéről kaptam egy kinyilatkoztatást, és ami csupán másodpercek leforgása alatt történt, olyan volt, minta hónapok teltek volna el ezalatt. Egy más emberré lettem és azonnal megszabadultam a drogfüggőségtől.*

**SID:** Menjünk kicsit előre: megszabadultál, 28 éves vagy, de haldokolsz a vese-elégtelenség miatt. Mit tettél ezzel?

***JIM:*** *Isten szolgálatában álltam, az Úrral jártam és nagyon jól voltam, sikeres az életben, sikeres a szolgálatban, azonban 28 évesen egyik reggel arra ébredtem, hogy nagyon fáj az oldalam. Azonnal kórházba kerültem a sürgősségire. A radiológus azt mondta annak az ápolónak, aki abba a gyülekezetbe járt, melyet én pásztoroltam, hogy „soha nem láttunk még ilyet, hogy valakinek ennyire rossz legyen a veséje és még éljen.” A vesém tulajdonképpen csupán harmadára csökkent a normálmérethez képest. Tele volt a testem tumorral. A vese rendszerem teljesen tele volt daganatokkal, cisztákkal. Elkezdődött egy olyan procedúra, ami végül négy és fél évig tartott.* *Bárcsak azt mondhatnám, hogy egyetlen imát mondtam el és meggyógyultam, de hadd mondjam el, hogy a dolgok minden egyes aspektusa egyetlen egyben összpontosult, méghozzá abban, hogy a szívünket kell rávennünk arra, hogy higgyen az igazságban. Addig, amíg mélyen a szívünkben nem hisszük el az igazságot, addig az csak információ marad. Te tudod, hogy amikor fájdalom van a testedben, vagy számláid, melyeket nem tudsz kifizetni, akkor ezeket úgy látod, mint bizonyítékait annak, hogy Isten ígéretei nem a tieid. És ellentétben sok hiedelemmel, a Biblia azt nevezi hitnek, aminek van evidenciája, tehát nyilvánvaló, mivel „A hit a reménylett dolgok valósága, azaz szubsztanciája és a nem látott dolgok evidenciája, bizonyítéka.” (angol fordítás szerint)*

**SID:** Ahogy a szünetről visszajövünk, Jim elmondja majd milyen foglyul ejtett érzésekre derített fényt. Mivel ő az orvostudományt is a Biblia tükrében közelítette még, végre már a tudomány is utoléri a Biblia igazságait neki is köszönhetően. Vannak tehát érzelmek, érzések, melyek fogságban vannak. Több ezek közül generációs eredetű. De ahogy ezektől megszabadulsz, elkezdesz hinni Istenben teljes szívedből! Mi az, ami a te testedben van csapdában? Mindjárt visszajövünk…

**SID:** Helló. Sid Roth vagyok Jim Richardsal. Voltál már orvosnál úgy, hogy az orvos megkérdezte, hogy apádnak, vagy anyádnak volt e valami betegsége, mint például rák, vagy szívprobléma? És ha igen, rögtön fel is jegyzik ezt, mivel ez benne lehet a génjeidben - mondják. Vagy jó, vagy rossz géneket örököltél. De már most az orvostudomány is ráébred arra, hogy ez nem igaz. Jim, magyarázd el nekünk, hogy tanulmányaid és Biblia tanulmányod során az egészségügy terén mire jutottál, mit találtál.

***JIM:*** *Amit fölfedeztünk, az a Bibliában is benne van, csak egy kicsit másképp megfogalmazva. A felfedezés az, hogy vannak bizonyos tapasztalatok, melyek az anyaméhig vezethetők vissza, melyek tulajdonképpen generációról generációra terjedhetnek, melyek nem igazán átkok – ezt ki kell hangsúlyoznom. A sejtmemória egy olyan dolog, ami ha a családban marad akár három generáción át, a negyedik generációnál már szinte természetesen jelen van. Például, ha szegény családban élsz és legalább három generáción át szegények voltak őseid, a negyedik generáció már szinte nem is tud másban hinni, csak a szegénységben. Ugyanez a helyzet azokkal az emberekkel, akik fájdalmas érzelmekkel küzdenek, fájdalmakat tapasztalnak érzelmi területen, a Biblia ezt úgy nevezi: sértés, sérülés, sérelem. Ez egy olyan fájdalom, ami belül keletkezik, tehát szó szerint bemegy a testedbe, a sejtjeidbe. Tudod, a Példabeszédek 12:5 vagy 6 szerint: „Az istenteleneknek beszédei leselkednek a vér után” Tehát a gonosz szavak belénk mennek és a vérünkbe hatolva ott maradnak. A Jeremiás 17:9 azt mondja: „Csalárdabb a szív mindennél, és gonosz az, kicsoda ismerhetné azt?” A szívünkön vannak olyan lenyomatok, mint egy lábnyom és a szívünkben káosz van.*

**SID:** Ezért olyan nehéz némelyeknek megváltoztatni a viselkedésüket? Ha például valaki mindig többet eszik a kelleténél, vagy drogozik, stb.

***JIM****: Attól, hogy a külső viselkedésünket megváltoztatjuk, az még nem változtat meg semmit belül. A viselkedés-változtatással csak megnehezítjük a dolgunkat, mert minél többször kudarcot vallasz a próbálkozásban, annál nehezebb lesz, míg feladod. Mivel a probléma belül van, szó szerint a sejtjeidben! A Róma 7:22-23-ban Pál azt mondja: „Gyönyörködöm Isten törvényében a belső ember szerint, de látok egy másik törvényt a tagjaimban, mely ellenkezik Isten törvényével…” Az a szó, hogy „tagjaim” egy fizikai, szó szerinti részünk. Azt mondja itt, hogy van valami a testrészeimben, ami szó szerint háborúban áll Isten törvényével. Isten törvénye az élet szellemének törvénye. Amit tudunk az, hogy vannak olyan sejtmemóriáink, tehát emlékeink, melyek lenyomatként a testünk sejtjeiben vannak. Ami az egészet érdekessé teszi az, hogy Isten mindent életre hívott elő és azok a szavak szó szerint frekvenciák. Minden szó, amit Isten kimondott, tartalmaz egy bizonyos frekvenciát. Azt is tudom már, hogy a vesémnek is van egy bizonyos frekvenciája, és ha nem azon a frekvencián fut, amin kellene, akkor megbetegszik. A szívemnek is van egy bizonyos frekvenciája, ahogy a testemben lévő minden egyes szervemnek.*

**SID:** Mi okozza, hogy egy szervünk nem a megfelelő frekvencián működik?

***JIM:*** *Ha megbántanak és megsértődök, vagy valami elkezd fájni, de azt a fájdalmat nem űzöm el, és ez az „elűzés” igazából a megbocsátás. Ha nem űzöm azt el, akkor ragaszkodom ahhoz, megtartom magamnak. Jézus maga mondta, ha valaki vétkezik ellened és megbocsátasz neki, te is megbocsátást nyersz, tehát más szavakkal: így űzöd azt el. Két választásod van: megtarthatod, vagy elűzheted azt. Ha megtartom a sérelmet és megbántódást, az fog vibrálni a testem sejtjeiben, és ez okozza, hogy a májam például nem azon a tökéletes frekvencián vibrál, melyen Isten azt létezésre hívta elő. Szóval próbálok meggyógyulni, de még mindig ahhoz ragaszkodom, ami a megbántódás, fájdalom, ami azt okozza, hogy beteg maradok.*

**SID:** Oké, tehát a viselkedés megváltoztatásával a frekvencia még ugyanott marad… Akkor nem is csoda, hogy az emberek csak nagy köröket futnak.

***JIM:*** *A viselkedés-módosítással mindig kudarcot vallasz, tehát csak rontasz a helyzeten. Mindig keményen próbálkozol, elesel, majd újra keményen próbálkozol, és megint elbuksz. És pont ezek a bukások okozzák benned, hogy a bűnösségi érzés negatív érzéseket táplálva csak súlyosbítják a problémád.*

**SID:** Teljesen lenyűgöz az, hogy a tudomány mennyire alátámasztja azt, amit a Biblia mond. Beszéltél nekem olyanokról, akiknek vagy szívátültetése, vagy szervátültetése volt és az érzelmek, sőt még konkrét emlékek is benne maradtak a sejtekben. Mondj el egyet ezek közül.

***JIM:*** *Volt egy olyan eset, amikor egy gyermek kapott egy új szívet. Abban a pillanatban, hogy az a gyermek kijött a műtőből, elkezdett olyat álmodni, hogy meggyilkolják őt. Annyira súlyossá vált a dolog, hogy kinyomozták ki volt a donor. Rájöttek, hogy azé a gyermeké volt ez a szív, akit meggyilkoltak. A nyomozás során ennek a gyermeknek, aki ezt a szívet kapta az álmait használták föl bizonyítéknak, mivel pontosan látta álmában a történteket is és teljesen precíz leírást tudott adni az elkövetőről is, aki megölte ezt a gyermeket. Letartóztatták és elítélték azon emlékek alapján, amiről a megölt gyermek szíve tanúskodott.*

**SID:** Hogy csináljuk akkor azt, hogy testünk pontosan úgy legyen úgymond kalibrálva, hogy a test frekvenciái tökéletesek legyenek úgy, ahogy azt Isten eredetileg megalkotta? A viselkedés-módosítás nem segít, tehát akkor hogyan?

***JIM:*** *Azáltal teheted, amit a Biblia úgy nevez – levenni és fölvenni. Le kell vennem, vagy el kell űznöm mindazt az érzést, rossz gondolatot, érzelmet, mely a bensőmben nem egyezik Isten és Jézus ígéreteivel. Egészen addig, amíg ragaszkodom ahhoz, amit magamról gondolok, érzek, vagy hiszek ami nem egyezik azzal aki vagyok Jézusban, hiszen Jézusban én megváltott vagyok, igaz vagyok, gyógyult vagyok és megszabadultam, bővölködöm, áldott vagyok, védelem alatt vagyok. Ha bármi olyanhoz ragaszkodom, ami azt okozza bennem, hogy kevesebbnek gondolom vagy érzem magam annál, mint ami valójában vagyok Jézusban, ez azt okozza, hogy a sejtjeim nem aszerint funkcionálnak, vagy működnek, ahogy azt Isten megalkotta.*

**SID:** Oké, elmondtad hogy tegyük le. És akkor mit vegyünk föl?

***JIM:*** *Azt vedd föl, aki Jézusban vagy! Ez a kulcs! Hadd adjak egy nagyszerű példát erre. Többször volt már tüdőgyulladásom és elkezdtem érezni a tünetét, hogy újra jön a tüdőgyulladás. Tudtam, hogy ez lesz, így elkezdtem ezekkel az érzésekkel küzdeni. Majd lecsendesítettem magam és Istennel kerültem kontaktusba. Annyira őszintévé váltam Isten előtt imámban, hogy azt kértem teljesen vizsgálja meg Isten a szívem. Látni akarom magamban, mi a gyökere, az okozója ennek. A legmélyebb bensőmben ennek a gyökerével akarok foglalkozni. Beazonosítottam az érzést, amit éreztem és annyit mondtam: „Elűzlek téged a Jézus nevében, mert nem Istentől vagy és nem kellesz nekem!” És az elment.*

**SID:** Oké. A betegség is eltűnt?

***JIM:*** *Először még csak az érzés ment el és abban a pillanatban, hogy békesség jött be, el tudtam bánni a betegséggel is.*

**SID:** Oké, az alábbit szeretném, ha tenné Jim. Én teljesen átlátszóvá fogok válni és olyan érzéseket fogok megosztani, amik bárcsak ne lennének és szeretném, ha imádkozna értem. Te pedig, a hallgató megtanulod, hogyan kell ezt csinálni! Mindjárt visszajövünk!

**SID:** Sid Roth vagyok Jim Richards-al. Ez elképesztő. Jim, mondd el újra, amit a szünetben mondtál nekem, hogy a tudomány mire derített fényt.

***JIM:*** *Tudományosan megállapították, hogy minden egyes szívverés egy kódolt üzenetet juttat el a testedben lévő minden egyes sejthez és frissíti azt, amit éppen akkor érzel magadról. Minden egyes sejted újraprogramozódik minden egyes szívverés alkalmával!*

**SID:** Hát nem erről tanított nekünk Jézus is?

***JIM:*** *Ez pontosan az, amit Jézus tanított nekünk, és ez a lenyűgöző az egészben, hiszen már több ezer évvel ezelőtt a Példabeszédek könyvében Isten megadta nekünk mindazt, amit a tudomány még csak most kezd kapizsgálni. Emlékszem 20 éve még szívorvosok kinevettek, mikor ilyenekről beszéltem. Most meg ugyanazok a szívszakértők képzést kapnak arra, hogy megértsék a sejt-biológiát és hogy mindez hogy is működik.*

**SID:** Ha egy olyan érzelemmel küzd valaki, amivel lelkigondozod és tudod, hogy milyen hatással van az a testükre, beszélj erről.

***JIM:*** *Például bibliai és orvosi szempontból is kimutatható, ha például maradandó félelem az, amivel foglalkozunk, az a veséket támadja meg. A félelemben küzdők sokszor vesebetegek. Ha valaki maradandó haraggal küzd, az a májat támadja meg. Aki maradandó gyásszal és szomorúsággal küzd, az a légzési rendszerére hat. Ha valaki ijedtséggel, pánik rohamokkal áll szemben, az a szívre lesz hatással.*

**SID**: Mondj egy példát a te esetedről. Ha például volt egy ilyen érzés, ami valamelyik testrészed, vagy szerved támadta.

***JIM:*** *Ahogy már mondtam, én veleszületett vesebeteg voltam. Egyik alkalommal, amikor csupán az Úrral voltam közösségben, kérdeztem tőle, hogyan történhetett ez, mitől eredt? Abban a pillanatban hallottam az apám hangját és látomásban láttam a történteket. Ekkor én az anyám méhében voltam és onnan hallottam az apám hangját, amikor megfenyegette anyámat. Az anyám gondolatait is hallottam, amint azt mondta magában: „Abban a pillanatban, hogy megszülöm ezt a gyermeket, újra megver a férjem.” Látod, az a félelem, amit az anyám érzett, szó szerint lenyomatot hagyott az én veséimben, ezért születtem vese-elégtelenséggel. Nem hibáztatom az anyám, de azt is fölfedeztem, ha én leveszem, tehát elűzöm azt a félelmet, eltávolítom azt a bensőmből, a veséimnek új esélyt adok arra, hogy öngyógyításba kezdjenek és olyanokká váljanak, ahogy Isten megalkotta a kezdet kezdetén.*

**SID:** Oké. A puding próbája az evés. Elmondok most valamit, egy olyan érzést, amivel küzdök. Apám maximalista volt bizonyos pontig én is mindent a lehető legjobbra szeretnék csinálni. Tudom, hogy jobbat is tudok teljesíteni a jelenleginél és ezt nem mutatom ki, de belülről emiatt emésztem magam és tudom, hogy ez a legrosszabb, amit tehetek. Például ahogy vezetem az autómat és valaki elém vág, azonnal kiborulok, pedig nem akarok. Hogy tudok ettől megválni?

***JIM:*** *Kezdjük azzal az érzéssel, ami abban a pillanatban feljön, ez pedig a kiborulás. Nevezzük nevén a dolgokat, ez lehet harag, frusztráció, vagy ami épp akkor felmerül benned. Azért kell nevén nevezni, hogy be tudjuk azonosítani. Ezután pedig annak a folyamata jön, hogy levesszük, tehát elűzzük, majd fölveszünk valami mást. Ez nagyon egyszerű! Minek neveznéd ezt az érzést?*

**SID:** Nos, én ezt büszkeségnek nevezem, mivel az én áll a központban, hogy én mit szeretnék.

***JIM:*** *Rendben akkor nagyon egyszerűen onnan kezdjük, hogy kimondjuk, a büszkeség nem Istentől van. Mondd ezt most velem: „Büszkeség, te nem Istentől vagy! Nem akarlak téged! Nincs semmi helyed az életemben!” Megtörtént tehát a lerakás, most pedig odafordítjuk a szívünket. Mondd: „Atyám, vizsgáld meg a szívem! Vizsgáld meg teljes lényem minden aspektusát. Vizsgáld át testem minden egyes sejtjét. Vizsgáld meg az összes gyökerét, a magját ennek a büszkeségnek. Kegyelmed által elfogadom a bátorításod és megbocsátok saját magamnak. Megbocsátok másoknak. Megbocsátok minden körülménynek, mely ehhez a problémához hozzájárult. Most pedig büszkeség, elküldelek téged. Menj el! Megbocsátok magamnak, a Jézus nevében. És úgy döntök” – kérdésem, hogy mit akarsz fölvenni ahelyett? Mit szeretnél érezni ahelyett?*

**SID:** Szeretetet. Szeretni akarom azt az embert is, aki elém vág a forgalomban.

***JIM:*** *Akkor azt mondjuk ki imában: „Úgy döntök, hogy a szeretetet választom. Krisztusban vagyok és szeretve vagyok! El vagyok fogadva! Isten szeretete lakozik a szívemben! A szeretet érzését választom! Úgy döntök, hogy szeretetben fogok beszélni! Isten kegyelme által bízni fogok Isten szeretetében, hogy az nyilvánulhasson meg az életemben.” Ez ténylegesen ennyire egyszerű!*

**SID:** Szeretnék még ehhez annyit hozzátenni, amit most hallottam. Van egy fontos dolog. Milyen rossz érzésekkel küzdesz most? Jó hírem van számodra! Én először akkor mondtam el ezt az imát, amikor először hallottam ezeket Jimtől. Akkor nem éreztem semmi változást, azonban épp tegnap kerültem egy autóbalesetbe, ahol három autó ütközött egymással. Nem én voltam a hibás, én a piros lámpánál várakoztam, mialatt egy autó hátulról belement a mögöttem álló autóba, aki pedig az én autómba ütközött. Ez a sofőr épp egy New Yorki zsidó származású ember volt, aki nem hitt a Messiásban. De képzeljétek mi történt! Megkérdezte, hogy lehetek ilyen békés és nyugodt, miután valaki hátulról belement az új autómba. Erre én: örülök, hogy megkérdezte… és lehetőségem nyílt bizonyságot tennem neki, hogy miért is vagyok ilyen békés és nyugodt. Szeretett volna kapni a könyvemből és akart többet tudni a Messiásról. És elindult egy folyamat, mindez azért, mert már nem úgy reagáltam, ahogy egy ilyen helyzetben azelőtt tettem! Szóval, köszönöm az imát!

***JIM:*** *Köszönjük az Úrnak, hogy működik!*

**SID:** Igen, működik! És tudod mit? A meggyőződésem, hogy ahogy ezek az érzések följönnek benned, és elbánsz velük úgy, hogy leveszed – tehát elűzöd azokat, ahogy Jim tanította és fölveszed az ellenkezőjét, egyre szabadabb és szabadabb leszel! Isten szavai, az Ő ígéretei beteljesednek így az életedben! Ez annyira izgalmas! Ez olyasmi, ami téged is lelkesíthet! Alig várom, hogy te is szabad és normális légy!